তৈরি পোশাক খাতের সম্ভাবনাগুলোকে কাজে লাগাতে পারলে ২০২১ সালের মধ্যে আমরা যে মধ্যম আয়ের দেশের কথা বলছি, সেদিকে আরও অনেক বেশি এগিয়ে যেতে পারব। এ সম্ভাবনাকে কাজে লাগানোর জন্য আমাদের যে ঝুঁকিগুলো আছে, সেগুলোর মোকাবেলা কীভাবে করা যায় এ-সংক্রান্ত আলোচনা করা প্রয়োজন। উৎপাদন ব্যয় বৃদ্ধি নিয়ে উদ্যোক্তাদের মধ্যে সংশয় থাকলেও কিছু ব্যয় স্বাভাবিক নিয়মেই বাড়বে। যেমন শ্রমিকদের বছর বছর ইনক্রিমেন্ট ও সময়মতো মজুরি। চলতি অর্থবছরের প্রথম তিনমাসে ৮১৯ কোটি ডলারের পোশাক রফতানির মধ্যে ৪২০ কোটি ৬৮ লাখ ডলার নিট পোশাক থেকে এসেছে। আর ওভেন পোশাকের রফতানি ৩৯৮ কোটি ৪৮ লাখ ডলার। ওভেনে ১৭ শতাংশ প্রবৃদ্ধি হলেও নিট পোশাকে তা ১২ শতাংশ। বাংলাদেশ থেকে প্রতিবছর প্রায় পাঁচ বিলিয়ন ডলার তৈরি পোশাক শিল্পের ব্যবস্থাপনার জন্য দেশের বাইরে চলে যাচ্ছে। কিন্তু এমন অনেক প্রতিষ্ঠান আছে যারা বাংলাদেশীদের দিয়ে অন্যান্য দেশের কারখানা চালাচ্ছে।